คือผมมีาการ บ้านหมุนตอนเช้าครับ เวลาจะเปลี่ยนท่านอนก็เป็น ตอนกลางวัน เวลาขยับตีวเร็วๆก็เหมือนจะวูบครับ ผมเป็นมา 4-5วันแล้วไม่หาย ไปวัดความดัน เจาะเลือดทถกอย่างยังปรกติครับ อยากถามคีณว่ามีวิธีการรักษาไหมครับ
สวัสดีค่ะ อาการบ้านหมุน คล้ายจะวูบ อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป ทำให้ความดันตกอย่างรวดเร็ว-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยหากมีอาการมากขึ้นเรื่อยๆ หรือมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีอาการใจสั่นมาก หอบเหนื่อย แน่นอก วูบ หมดสติไปเลย ควรรีบไปพบแพทย์การรักษาต้องขึ้นกับสาเหตุค่ะ การดูแลตัวเองเบื้องต้น การเปลี่ยนท่าทางควรทำช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ หลีกเลี่ยงการขับรถหรือทำงานกับเครื่องจักรไปก่อน